Mara Torres - Uiquipedia

# Mara Torres

### De Uiquipedia

Mara Torres. (Semeya de Jerónimo Álvarez)

Mara Torres (Madrid, 1974), periodista, escritora, presentadora de televisión y radio.

## [editar] Radiu

Llicenciada en Periodismu pola Facultá de Ciencies de la Información de la Universidad Complutense de Madrid, Mara Torres entamó'l so trabayu na radio en 1994 empobinando un programa universitariu na emisora Onda Mini. Nel añu 1995 entró na Cadena SER. Tres pasar pela redaición ya producción del programa d'Iñaki Gabilondo "Hoy por hoy" y pol programa "Hola Madrid", les sos primeres xeres foren en programes de fin de selmana como "Don Ratón" y "La Gran Evasión". De 1998 a 2001, dirixó ya presentó'l programa d'entrevistes "A contraluz" y dende esa fecha a lo cabero la temporada del 2006, el programa nocherniegu "Hablar por hablar"

## [editar] Televisión

Enantes d'aportar na TVE, Mara Torres ya tuviere esperiencies na pequeña pantalla. Hai de solliñar la dómina en Localia Televisión presentando'l programa cultural "Entrada libre", que recoyía los asocedimientos culturales del fin de selmana en Madrid y n'ochobre de 2006 contrátala Televisión Española para presentar l'informativu diariu "La 2" Noticies.

## [editar] Llibros asoleyaos

- "Hablar por hablar. Historias de Madrugada", editáu por "Aguilar", nel que fai una esbilla de los alderiques ya anéudotes más interesantes y curioses de la dómina nel programa radiofónicu.

- "Sin ti. Cuatro miradas desde la ausencia", tamién asoleyáu por "Aguilar" y dende'l que cunta cuatro hestories protagonizaes por personaxes conocíos que quedaren ensin un ser queríu, al empar que fai un homenax con gran ciñu, a la cotidianidá y a la vida compartida.

## [editar] Premios

- En 2003 algamó'l premiu "Antena de Oro" qu'apurre la "Federación de Asociaciones de Radio y Televisión".

- En 2007 l'"Asociación Profesional Española de Informadores de Prensa, Radio y Televisión (APEI)" concede-y el "Micrófono de Plata" na categoría de "Revelación" pola so xera nel informativu de "La 2 Noticias" de TVE.

Enllaces esternos.

Mara Torres páxina non oficial.

Retrieved from "http://ast.wikipedia.org../../../m/a/r/Mara_Torres_c9f3.html"

Categoríes: Presentadores de televisión de España | Periodistes

##### Views

- Artículu
- Discusión
- Revisión actual

##### Buscar

##### Otres llingües

- Español